भरतपुर | दस वर्ष पुराने वाहनों को सड़कों पर चलने से रोकने के खिलाफ कलेक्ट्रेट के गेट पर धरना प्रदर्शन किया गया। प्रदर्शन भारतीय किसान यूनियन अंबावता की ओर से युवा राष्ट्रीय अध्यक्ष नेम सिंह फौजदार के नेतृत्व में किया गया। किसानों ने मुख्यमंत्री के नाम कलेक्टर डॉ. एनके गुप्ता को ज्ञापन सौंपा। राष्ट्रीय अध्यक्ष फौजदार ने कहा कि भरतपुर को एनसीआर में सम्मिलित कर लिया गया है, जिसके बाद एनसीआर में होने के बावजूद यहां किसी भी प्रकार की सुविधाएं यहां के लोगों को मुहैया नहीं कराई जा रही हैं। बल्कि एक आदेश निकालकर कि 10 वर्ष पुराने डीजल के वाहन नहीं चल सकेंगे यह यहां के लोगों का शोषण है, जिसे बर्दाश्त नहीं किया जाएगा। सरकार से इस आदेश को वापस ले। इस अवसर पर राजेश सीकरी, सरपंच जोहरू, नंदकिशोर, राजपाल, कालू, सुभाष, रामजीत, रफीक, श्याम सुंदर सीकरी, विजेंद्र सिंह आदि मौजूद थे।